# data[].attributes.attachment_link.readable_text
Det overordnede emne

Det overordnede emne i projektopgaven skal give eleverne mulighed for at inddrage viden, metoder og arbejdsformer fra flere fag. Det overordnede emne bør derfor være bredt formuleret. Det kan for eksempel bestå af et enkelt ord eller et tema.

Det overordnede emne skal vælges i samråd med eleverne. Klassen må gerne vælge mere end et overordnet emne. Eleverne vælger derefter egne delemner inden for overemnet. Delemnet skal give mulighed for at indkredse og formulere en problemstilling.
Eksempler på overemner

Forandring fryder

Udviklingshistorier

På vej

Skillelinjer

Danmark og danskerne

Opdagelser

Konflikter

Frihed

Magt og afmagt

Modsætninger

Vendepunkter

Teknologiens magt

Kultur og medier

Iscenesættelser

Menneskerettigheder

Viden, tro og overtro

Verden omkring os

Virkelighed og fantasi

Min kommune

Oprør

Forandring og konsekvens

Grænseland

Brainstorm og mindmap

Brainstorming og brug af mindmap er velegnede metoder til at frembringe og synliggøre ideer til overordnede emner. Arbejdet med brainstorm og mindmap kan både foregå i fællesskab i klassen og i mindre grupper. Der kommer ofte flere ideer på bordet, hvis eleverne først arbejder i grupper og derefter fælles i klassen. Der kan gøres brug af digitale værktøjer som Mindmeister eller Padlet. Værktøjerne kan også tilgås via SkoleTube.

Elevhåndbog

En elevhåndbog er et af mange værktøjer, som kan hjælpe eleverne med at skabe overblik i ugerne før, under og efter projektopgaven.
Elevhåndbogen indeholder:

en tidsplan

en beskrivelse af bedømmelseskriterierne for projektarbejdet

eksempler på produkter

tips og tricks til den gode fremlæggelse

Se eksempel på en elevhåndbog i filen øverst på siden. Håndbogen kan rettes til eller skrives om efter behag.

Kreditering

Materialet er udarbejdet på baggrund af fagligt bidrag fra Tine Kierkegaard

# data[].attributes.attachment_link.title
Emnevalg og overblik - GRUNDSKOLE | emu danmarks læringsportal

# data[].attributes.attachment_link.description
Det overordnede emne i projektopgaven skal give eleverne mulighed for at inddrage viden, metoder og arbejdsformer fra flere fag. Det overordnede emne bør derfor være bredt formuleret. Det kan for eksempel bestå af et enkelt ord eller et tema. Det overordnede emne skal vælges i samråd med eleverne.

# data[].attributes.body
hbsqjfbhergq